बहुत से लोगों ने बार्थोलोमी को चुप रहने की हिदायत दी। ऐसे शिष्यों के लिए, एक व्यक्ति जो राह में बिना निर्धारित कार्यक्रम के आ जाता एक परेशानी सा-दिखलाई देता है। शिष्य अपने स्वामी के निर्धारित कार्यक्रम को लेकर सतर्कता बरतते हैं, वे किसी दूसरे को सुनने के बदले स्वयं अपने में बातें करते हैं। वे येसु का अनुसरण कर रहे होते हैं लेकिन उनके मन और दिल में उनकी अपनी ही सोच है। संत पापा ने कहा कि हम अपने को ऐसे मनोभाव से निरतंर बचाये रखने की जरूरत है। येसु उन लोगों को परेशानी के रुप में नहीं देखते जो उन्हें पुकारते और सहायता की मांग करते हैं बल्कि वे उन्हें अपने लिए एक चुनौती के रुप में देखते हैं। हमारे लिए किसी के जीवन को सुनना कितना महत्वपूर्ण है। स्वर्गीय पिता की संतानें अपने भाई-बहनों की चिंता करते हैं वे व्यर्थ में बकबक नहीं करते अपितु अपने पड़ोसियों की आवश्यकताओं पर ध्यान देते हैं। वे धैर्य और प्रेम से दूसरों को सुनते हैं जैसे कि ईश्वर हमारी प्रार्थनाओं को सुनते हैं चाहे वे कितने बार क्यों न दुहराये जायें। ईश्वर कभी नहीं थकते हैं। वे अपने खोजने वाले से सदैव खुश रहते हैं। संत पापा ने कहा कि हम भी अपने लिए ईश्वर से सुननेवाले एक हृदय की मांग करें। मैं सभी व्यस्कों की ओर से आप सभी युवाओं से यह कहना चाहूँगा, “आप हमें उन अवसरों के लिए क्षमा करें जहां हमने आपको नहीं सुना है। अपने हृदय को खोलते हुए आप को सुनने के बदले हमने आप की शिकायतें की हैं। ख्रीस्तीय की कलीसिया के रुप में हम प्रेम से आप को सुनना चाहते हैं क्योंकि ईश्वर की नजरों में आप का जीवन कीमती है, ईश्वर युवा हैं और वे युवाओं को प्रेम करते हैं, दूसरा कि आप का जीवन हमारे लिए कीमती है जो हमें आगे बढ़ने को मदद करता है।”